Halima Dangote

Halima Ɗangote ƴar kasuwa ce a Najeriya. Ita ce babbar darekta, ayyukan kasuwanci na rukunin Ɗangote, ƙungiyar masana'antu ta Afirka. Ita kuma ɗiyar hamshakin attajirin nan na Najeriya Aliko Dangote. Halima tana cikin hukumar Ɗangote Group, NASCON Allied Industries Plc, Aliko Ɗangote Foundation, Endeavor Nigeria, kuma memba ce a mata masu kula da kamfanoni kuma shugabar hukumar ta Afirka Centre da ke New York.

 Ilimi 

A Jami'ar Intercontinental American, London, Ingila, ta sami digiri na farko a fannin kasuwanci. Haka kuma Halima ta samu digirin MBA a Makarantar Graduate ta Webster da take Ingila.

Halima ta halarci shirye-shiryen haɓaka jagoranci kamar Shirin Ci gaban Jagoranci (PLD) a Makarantar Kasuwancin Harvard . A Makarantar Gudanarwa ta Kellogg, ta halarci Shirin ci gaban Zartarwa da kuma Kuɗi da Ƙididdiga don Masu Gudanar da Ba da Kuɗi a Makarantar Kasuwancin Columbia.

 Sana'a 

Halima ta yi aiki a matsayin Manazarcin Kasuwanci tare da KPMG Professional Services kafin ta bar aiki tare da shiga masana'antar Dangote a  shekara ta2008. A cikin shekarar 2019, an sanar da ita a matsayin sabuwar Darakta Babban Darakta, Ayyukan Kasuwanci na Kamfanin Dangote Industries Limited wanda aka fi sani da Dangote Group . Koyaya, ta rike mukaman zartarwa da yawa kuma ta sami kwarewar ƙwararrun shekaru goma sha biyu 12 a cikin kasuwanci.

A lokacin da ta kasance babbar darektar kamfanin Dangote Flour Mills, ta mayar da kuɗaɗen da kamfanin ke samu daga asara zuwa riba ta hanyar amfani da wasu tsare-tsare. A karkashin gwamnatinta, kamfanin Ɗangote Flours Mills ne ya gabatar da ranar ‘ Puff Puff ’ ranar da za a yi bikin kowace shekara a ranar 27 ga watan Oktoban. A yayin bikin, Ɗangote Flours Mills ya karya tarihin Guinness world na dala mafi girma a duniya.  

Ta kuma yi aiki a matsayin Babbar Darakta na NASCON Allied Industries PLC, mamba a rukunin kamfanonin Dangote da ke kera gishiri, kayan abinci da kayan abinci masu alaƙa. Ko da yake, yanzu ta zama mamba a kwamitin gudanarwa, ba mamba mai zartarwa ba. Ita kuman Mataimakiyar Gidauniyar Aliko Ɗangote ce.

Halima kuma an santa da tsananin sha'awar ƙarfafa mata. Ta kasance memba na Women Corporate Directors (WCD). Ita ma mamba ce a hukumar Endeavor Nigeria kuma shugabar hukumar kula da cibiyar Afirka da ke New York.

 Rayuwa ta sirri 

Halima Ɗangote ita ce 'ya ta biyu ga hamshakin attajirin Najeriya, Aliko Ɗangote wanda kuma jikan Sanusi Ɗantata ne. 

Halima ta haɗu da mijin ta, Sulaiman Sani Bello a lokacin da take karatu a jami'a a ƙasar Burtaniya. Sun yi soyayya kuma sun yi aure a watan Agustan shekara ta  2008 a jihar Kano, Najeriya.  Bayan ta yi aure, ba ta canza ko ƙara sunan mijinta da sunanta ba. A al'adar Musulunci, bayan aure mace tana ɗaukar sunan mahaifinta. Wannan ne ya sa har yanzu Halima ta ci sunan mahaifinta 'Ɗangote' maimako sunan mijinta 'Bello'.  Suna da 'ya'ya mata 2. 

 Manazarta 

Category:Rayayyun mutane